Zásahy hliadok MsP v 46. týždni 

	V týždni od 9. novembra do 15. novembra 2009 preverovali hliadky mestskej polície v hlavnom meste 2150 udalostí. Medzi nimi bolo aj 179 takých, ktoré po overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli priestupky vodičov voči pravidlám bezpečnosti a plynulosti v cestnej premávke a takýchto porušení zistili a riešili jednotlivé hliadky 1486. Na miestach vyhradených pre zdravotne postihnutých občanov svoje vozidlá bez oprávnenia parkovať tu odstavili traja vodiči.
	V oblasti porušení pravidiel verejného poriadku riešili mestskí policajti v sledovanom týždni 16 porušení. Na telefonáty, v ktorých občania poukazovali na prípady rušenia nočného pokoja zasahovali hliadky 26 krát. Osem priestupkov súviselo s nedodržaním stanovených prevádzkových hodín.
	Aktívni čo do počtu priestupkov boli opäť psíčkari. Tí do štatistiky mestskej polície prispeli 83 krát. Čistota a poriadok bola ľahostajná pre 134 priestupcov a alkoholické nápoje na verejných priestranstvách napriek zákazu ich konzumácie si doprialo 46 priestupcov.
	Na zásady ambulantného predaja a trhového poriadku akosi pozabudlo 11 „tiežpredávajúcich“ a trávnaté plochy si za miesto zaparkovania pre svoje motorové vozidlo zvolilo 32 motoristov.
	Napriek tomu, že zákon na ochranu nefajčiarov zakazuje okrem iného fajčiť na zastávkach mestskej hromadnej dopravy, niektorí fajčiari tento zákaz stále nerešpektujú a dôkazom toho sú aj neustále zisťovania týchto porušení. V sledovanom týždni si čas krátenia na spoj mestskej hromadnej dopravy v Bratislave s cigaretou v ruke krátilo 58 fajčiarov.
	Najviac priestupkov a to 54 zistili a riešili hliadky mestskej polície v sledovanom týždni na Viedenskej ceste. Blokovacie zariadenie si na vozidle našlo 675 motoristov a 166 vodičov si po odtiahnuté vozidlá muselo zájsť do areálov odťahovacích služieb.